Document ID: /roh_data/filtered/fineweb-2-filterrobots_roh.jsonl.gz/17821

Malgrà ch'il traject tranter da Val dal Rain a Raststatt en Germania è restà serrà per bunamain dus mais, ha l'interpresa da traffic da martganzia BLS Cargo fatg ina svieuta da record il 2017: 203 milliuns francs. Quai èn 6% dapli che l'onn avant.
Il gudogn munta uschia a 3,5 milliuns francs – dus milliuns dapli che l'onn avant. Senza la panna da Raststatt fiss quel tenor BLS Cargo stà per dus milliuns pli aut. Questa summa pretendian ins uss sco indemnisaziun tras ils responsabels.
Panna da Raststatt
La lingia da Val dal Rain a Raststatt è stada interruta perquai ch'ils binaris eran sa sbassads sin in nov tunnel. Responsabel per la panna sajan u la firma da construcziun u la rait da la viafier tudestga. «Ins na sa betg discurrer dad ina pussanza pli auta. Insatgi sto surpigliar responsabladad», manegia il CEO da la BLS Cargo Dirk Stahl.
Perquai avevan ins stuì sviar radund 450 trens.
Sviament
Durant ch’il tschancun da la Val dal Rain è stà serrà – ha passa la mesadad dals trens stuì vegnir sviada sur Singen en Germania e sur la Frantscha.
RR novitads 12:00